**RELIGIOUS TECHNOLOGY CENTER**



Det er kirken, Religious Technology Center, som har den væsentlige funktion at bevare, vedligeholde og beskytte Scientologi religionens ortodoksi i al evighed.

At overvåge og håndhæve skrifternes renhed er ikke nogen lille opgave. Historisk set har næsten alle religioner haft vækstperioder, som blev ledsaget af ændringer i religionens doktrin og praksis, der somme tider afveg fuldstændigt fra deres oprindelige mission.

I begyndelsen tilså Hubbard selv den ortodokse udøvelse af Scientologi. Som en integreret del af denne bestræbelse, registrerede han også mange af religionens særlige ord og symboler som varemærker, herunder “Scientologi”. Registreringen af disse mærker medførte, at en juridisk mekanisme sikrede, at Scientologis religiøse teknologier kunne blive udført i præcis overensstemmelse med skrifterne og ikke kunne forandres på grund af uretmæssig tilegnelse eller upassende brug.

I 1982 overlod Hubbard disse religiøse mærker til det nydannede Religious Technology Center og betroede dem ansvaret for at beskytte Scientologi religionen ved at håndhævde den nøjagtige og etiske brug og den ortodokse udøvelse af hans religiøse praksisser. Religious Technology Center opretholder derfor Scientologi teknologiens renhed og beskytter den mod misbrug og fordrejninger gennem juridisk registrering, og i de tilfælde det er nødvendigt, ved at håndhævde de religiøse vare- og servicemærker for visse Scientologi ord og symboler i lande rundt om på jorden.

Religious Technology Center er ikke involveret i kirkens dagligdags gøremål. Den har udelukkende det formål at beskytte Scientologi teknologien, således at denne altid kan udføres korrekt.

   
[]

*Scientologi Kirken er dannet med en gejstlig struktur, som forener og samordner en mangfoldighed af forskellige aktiviteter, der ikke blot omfatter auditering og uddannelse, men også hvervning af tilhængere, gejstlig ledelse, kommunikationsformidling, produktion af materialer til udbredelse af kendskabet til religionen og mange andre funktioner. Således er Scientologis religiøse samfund forenet, ikke kun i fælles læresætninger og praksis, men også i form af en organisation, der passer enestående til dens religiøse mission.*

Scientologer mødes i et verdensomspændende hierarkisk religiøst samfund. Samfundsstrukturen er en vigtig, funktionel del af Scientologi religionen. Scientologi skrifterne kræver, at de religiøse handlinger udføres på ortodoks vis og den hierarkiske struktur sikrer, at individuelle kirker modtager den støtte og vejledning, der behøves for at kunne gøre dette. Alle scientologer er således sikret at den religiøse ortodoksi overholdes i hver eneste kirke verden over. Denne gejstlige struktur hjælper også med til at forene og ensrette en mangfoldighed af forskellige aktiviteter foruden de centrale religiøse tjenester (auditering og uddannelse), såsom hvervelsen af tilhængere, gejstlig ledelse, kommunikationsformidling, produktion af materialer til udbredelse af kendskabet til religionen og mange andre funktioner. Således er Scientologis religiøse samfund forenet, ikke kun i fælles læresætninger og praksis, men også i form af en organisation, der passer enestående til dens religiøse mission.

Denne struktur hjælper også med til at bringe menighedsmedlemmerne sammen på andre måder, såsom den årlige fejring af Scientologi helligdage, hvad enten det er grundlæggerens fødselsdag eller dagen, der er fastsat til anerkendelse af præsternes arbejde. Titusinder overværer sådanne højtideligheder, som kirkerne på alle hierarkiets niveauer er vært for.

**SCIENTOLOGI ORGANISATIONERNES PERSONALE**

Lokale kirker og Scientologi missioner ledes af scientologer, som fuldtidsmedarbejdere inden for deres religion. Personaleopgaver varierer meget, selvom alle stillinger direkte eller indirekte støtter de religiøse tjenester til menighedsmedlemmerne. Noget af personalet tager sig af vedligeholdelse, andre står for udbredelsen. Nogle tjener i overordnede funktioner, mens andre tilbyder mere direkte Scientologi tjenester: Kursuslederne som tilbyder Dianetik og Scientologi uddannelse og auditorerne, der tilbyder religiøs vejledning. Men det ville være umuligt for disse at udføre deres ansvarsopgaver, hvis ikke det var for den støtte, de modtager fra resten af kirkens personale. Det står klart, at hele Scientologi Kirkens personale består af pligttro folk, som udfører deres opgaver med den hensigt at hjælpe deres medtroende.

INDEFRA (fra scientology.dk):

**HVORDAN ER SCIENTOLOGI KIRKEN STRUKTURERET?**

Scientologi kirken er formet til en kirkelig struktur, der samler og koordinerer et væld af forskellige religiøse aktiviteter, herunder ikke kun det at levere Scientologis religiøse tjenester og praksis, men også hvervning af nye medlemmer, kirkelig ledelse, viderebringelse af kommunikation, produktion af disse mineringsmaterialer og mange andre funktioner. Således forenes Scientologis religiøse samfund af både fælles tro og praksis og en organisatorisk form, der er unikt tilpasset dets religiøse mission.

På de lavere niveauer i dette hierarki er individuelle field-auditorer, Scientologi grupper og missioner involveret i at levere indledende auditering og uddannelse. På de øvre niveauer leverer større organisationer i kirken de avancerede niveauer af auditering og uddannelse.

På internationalt niveau er der et system af kirkelig ledelse, som omfatter alle Scientologi kirker. (...)

Hver enkelt Scientologi kirke er oprettet som en separat enhed og ledes af sin egen bestyrelse. Bestyrelsesmedlemmerne og de ledende medarbejdere udgør også kirkens kirkelige ledelse og er fuldt ansvarlige for at stille kurser og auditering til rådighed for medlemmerne og det omgivende samfund.

**HVAD ER KLASSE V-KIRKER OG CENTRALORGANISATIONER?**

Klasse V-kirker leverer uddannelse og auditering på begynder- og mellemniveau og har beføjelse til at uddanne og ordinere præster. Disse kirker kaldes sådan, fordi det højeste niveau for uddannelse, de giver, benævnes Klasse V (fem) inden for fremgangen i Scientologi kurser og auditering. Klasse V-organisationer giver auditering frem til clear. Disse kirker kaldes også centralorganisationer og har det fulde ansvar for alle Scientologi aktiviteter i deres respektive områder og er meget større end field-grupper og missioner. De er samlingssteder for deres samfund af scientologer. De er steder, hvor scientologer fra alle samfundslag kan samles for at dele fælles erfaringer. Scientologer kommer i deres kirker for at deltage i auditering og uddannelse, samt søndagssamlinger, bryllupper, begravelser og navngivningsceremonier og fejring af Scientologis helligdage

**HVAD ER SAINT HILL OG AVANCEREDE ORGANISATIONER?**

**[](http://www.scientology.dk/sites/default/files/advanced-organization-united-kingdom_da.jpg)**

Den Avancerede Organization og Saint Hill, United Kingdom

Saint Hill kirker er næste niveau over klasse V-kirker.

Den oprindelige Saint Hill-kirke ligger i East Grinstead, Sussex, England, hvor L. Ron Hubbard boede fra 1959 til 1966. L. Ron Hubbard gjorde nogle af sine mest betydningsfulde opdagelser om sindet og ånden på Saint Hill og fortalte om disse opdagelser i daglige foredrag til Scientologi studerende fra hele verden. Disse Scientologi skrifter, som i dag er kendt som Saint Hill Special Briefing-kurset, er det mest omfattende auditor-uddannelses-kursus i Scientologi, og består af næsten 450 indtalte foredrag og andre skriftlige materialer. Disse kirker leverer desuden nogle af de mest avancerede niveauer af auditering.

Ud over Saint Hill-kirken i East Grinstead er der lignende kirker i København, Los Angeles og Sydney.

Scientologis Avancerede Organisationer leverer meget avancerede niveauer af auditering og uddannelse og tilbyder uddannelse op til Klasse VIII og auditering op til Ny OT V. Avancerede Organisationer ligger i East Grinstead, København, Los Angeles og Sydney. I East Grinstead, København og Sydney er Saint Hill Organisationerne og Avancerede Organisationer samlet til én kirke.

I en Avanceret Organisation genvinder den enkelte tabte evner og opnår ny indsigt om sin egen åndelige natur, sit forhold til andre, det materielle univers og den ottende dynamik. Derfor er det ikke overraskende, at der overalt i disse kirker er en atmosfære af åndelig erkendelse. De, der kommer til en Avanceret Organisation, har studeret længe og hårdt for at nå til dette punkt på Broen, og det er et betydningsfuldt skridt at bevæge sig op på OT-niveauerne. Det er her, den enkelte fuldt ud genvinder sikkerhed om sin egen åndelige natur og bliver sikker på sine evner til at spille og vinde det spil, der hedder livet, ikke blot i dag, men langt ud i fremtiden.

**HVAD ER FLAG?**

**[](http://www.scientology.dk/sites/default/files/flag-clearwater-florida_da.jpg)**

Flag (Flag Serviceorganisationen) er et religiøst fristed i Clearwater, Florida. Det tjener som åndeligt hovedkvarter og [**mekka**](http://www.scientology.dk/churches/mecca-of-scientology.html) for scientologer fra hele verden. Flag er den største Scientologi kirke i verden. Flag er centrum for scientologer fra hele verden og er en dynamisk flersproget organisation. Flag leverer ikke kun de mest avancerede uddannelsesniveauer i verden, men også alle avancerede niveauer af auditering op til Ny OT VII.

Navnet ”Flag” kommer fra den kendsgerning, at fra slutningen af 1960’erne til midten af 1970’erne fandtes de højeste kirkelige organisationer til søs om bord på en flåde af skibe. Det 100 meter lange krydstogtskib *Apollo* tjente som L. Ron Hubbards hjem. Derfor var det også på det tidspunkt den mest overordnede Scientologi kirke. Det var kendt som flådens ”flagskib” eller blot ”Flag”.

I 1975 etablerede Flag Service Organisationen sig i Clearwater i Florida, hvor den flyttede ind i det 12-etagers høje historiske vartegn for byen, *Fort Harrison Hotel*. Siden da er Flag fortsat med at vokse. I dag benytter Flag sig også af *Sandcastle-hotellet*, som leverer avanceret auditering, samt *Coachman-bygningen*, der fungerer som uddannelsescenter for tusinder af scientologer, samt adskillige andre bygninger.

Flag er Scientologi religionens åndelige mekka. Selvom det koncentrerer sig om at servicere menigheden gennem de mest avancerede åndelige niveauer i Scientologi, spænder det over hele [**Broen**](http://www.scientology.dk/faq/background-and-basic-principles/what-is-the-bridge-in-scientology.html). Enhver scientolog i verden har som mål at komme til Flag. Og før eller siden lykkes for dem alle.

**HVAD ER SØORGANISATIONEN? (på engelsk SEA org.)**

Søorganisationen er Scientologi kirkens religiøse orden, og den består af de mest dedikerede scientologer – personer der har besluttet at vie deres liv til frivilligt at tjene deres religion. Søorganisationen er en religiøs broderorden og er ikke et registreret selskab. Medlemmer af Søorganisationen er derfor fuldt ud ansvarlige over for den Scientologi kirke, de arbejder i, og er lige som alle andre medarbejdere underlagt officerer og ledere af den kirke.

Søorganisationen blev oprettet i 1967 og opererede tidligere fra en række skibe. Den blev oprettet for at hjælpe L. Ron Hubbard med avanceret udforskning og for at føre tilsyn med kirke-organisationer rundt om i verden. Søorganisationen er betroet at sørge for Scientologis avancerede servicer bliver leveret.

Søorganisationen bevarer sit traditionelle navn, selv om de fleste af dens medlemmer i dag er bosat på land. I overensstemmelse med traditionen fra ordenens begyndelse bærer de dog stadig uniformer i maritim stil og har militære grader.

Som frivillige og medlemmer af en religiøs orden arbejder Søorganisationens medlemmer mange timer. De bor i bofællesskaber, spiser sammen og bærer uniformer, de modtager lægebehandling og tandpleje, og der bliver sørget for deres transport. Desuden bliver alle udgifter i forbindelse med deres hverv dækket af kirken. De får også lommepenge til at købe personlige artikler for, da alle deres andre udgifter er fuldt dækket af kirken.

Søorganisationens medlemmer deltager i Scientologi uddannelse og auditering i en vis tidsperiode hver dag, men ellers arbejder de engageret for fremme Scientologis mål gennem deres særlige funktioner.

Stillinger i Søorganisationen svarer til dem, som der findes i andre religiøse ordner. De går i spidsen for kirkens omfattende sociale aktiviteter, herunder verdens største ikke-statslige informationskampagne mod stoffer, den største oplysningskampagne om menneskerettigheder samt mange andre globale programmer, der påvirker millioner af menneskers liv. Søorganisationens medlemmer er meget opmærksomme på den verden, de lever i, da de arbejder engageret for at hjælpe Menneskeheden. De lever ikke et isoleret liv men er i meget høj grad en delaf samfundet.

I dag har omkring 5.000 medlemmer af Søorganisationen stillinger i de øverste niveauer af Scientologi kirkens organisationer rundt om i verden og sikrer, at religionen er tilgængelig for Scientologis millioner af medlemmer, der bor og arbejder uden for kirken.

|  |
| --- |
| **Sea org** Sea organization udgør eliten i Scientologys organisationsstruktur. Blev etableret sidst i 1966, da Hubbard købte skibet The Enchanter (senere omdøbt Diana). L. Ron Hubbard sejlede på ekspeditioner i Middelhavsområdet. Snart blev skibet Avon River indkøbt og sidenhen Apollo, som blev indrettet til toporganisation med speciale i levering af OT-niveauer, senere hen også management-træning. Apollo sejlede Middelhavet tyndt indtil 1975, hvor Hubbard besluttede sig for at krydse Atlanten. Herefter gik Sea Org’en på land i Florida, da Scientology var blevet alt for stor til at operere på søen. I byen Clearwater blev Flag, den nye moderorganisation, grundlagt under navet Flag Landbase. Benævnelsen Sea Org bruges stadig, og alle medarbejderne bor og lever i organisationen, som hvis de var om bord på et skib. De har to ugers ferie om året, og de får ikke løn, men lommepenge, og kontrakten, disse medarbejdere har underskrevet, løber for “the next billion years”. Deres nuværende liv og efterfølgende inkarnationer er altså viet fuldstændigt til Scientology. |

**ER DET SANDT, AT FOLK I SØORGANISATIONEN UNDERSKRIVER EN KONTRAKT PÅ EN MILLIARD ÅR?**

De første medlemmer af Søorganisationen gav et løfte om troskab, der gjaldt for en milliard år, for at symbolisere deres evige forpligtelse over for religionen, og det underskrives stadig af samtlige medlemmer i dag. Det er et symbolsk dokument, som svarer til andre trossamfunds og ordners løfter om troskab. Det skal symbolisere et menneskes evige forpligtigelse over for Scientologi religionens målsætninger, formål og principper

**HVORDAN LEDES SCIENTOLOGI KIRKER?**

Hver enkelt Scientologi kirke er oprettet som en separat enhed og ledes af sin egen bestyrelse. De ledende medarbejdere udgør også kirkens gejstlige ledelse og er fuldt ansvarlige for at stille kurser og auditering til rådighed for medlemmerne.

**Church of Scientology International (CSI),** Scientologi religionens moderkirke, har sit hovedkontor i Los Angeles. CSI fører tilsyn med alle gejstlige aktiviteter, der udøves af alle Scientologi kirker, organisationer og grupper over hele verden, og sørger for, at de individuelle kirker modtager vejledning i deres virke. CSI sørger også for den planlægning og rådgivning, som er nødvendig for at sikre kirkens internationale vækst. Gennem CSI’s ledelsesaktiviteter modtager Scientologi kirkerne vejledning i at anvende de forskellige Scientologi skrifter både teknisk og administrativt.

**PRÆST I SCIENTOLOGI**

Som mange andre religioner har Scientologi kirken præster, der udfører religiøse Scientologi tjenester for kirkens menighed. Man bliver Scientologi præst ved at deltage i og bestå en bestemt uddannelsesplan. Det forventes, at alle Scientologi auditorer bliver ordineret som præster. Scientologis præsteskab er åbent for mænd og kvinder. Fordi folk er åndelige væsener, er en præsts køn ikke et problem i Scientologi. Der er ingen ”glasloft”-begrænsninger på grund af race, køn, etnicitet eller lignende kriterier for personer, der tjener som præster eller som ledere i kirkens ledelse.

Som i enhver religion, skal dens præsteskab bestå af de mest dedikerede og etiske medlemmer. Således er et højt niveau af etik og moral de vigtigste kvalifikationer for en Scientologi præst.